# בס"ד – מעודכן ב' אלול תשע''ח

# חוזר מפמ"ר מחשבת ישראל ממ"ד תשע"ט

מורים ומורות יקרים!

לקראת שנת הלימודים החדשה אני שולח לכם הנחיות ועדכונים. אבקש לקרוא בעיון. אשמח לעזור לכל בקשה. מספר הטלפון הנייד שלי : 6283216 – 050

[**רשימת צוות ההדרכה**](#רשימת_מדריכים) מופיעה בסוף חוזר המפמ"ר.

אתם מוזמנים להיעזר בצוות ההדרכה המסור ובמקרה הצורך להיות איתי בקשר.

אנחנו מאחלים לכם שנת לימודים פורייה ומשמעותית.

באהבה רבה

**הרב ד"ר יוחאי רודיק — מפמ"ר מחשבת ישראל**

**תוכן**

[1. מועדי בחינות הבגרות: 3](#_Toc520189461)

[2. יחידת אמונה וגאולה [סמל ראשי: 038180] 3](#_Toc520189462)

[3. קובץ הוגי יהדות המזרח 4](#_Toc520189463)

[4. מבחן מותאם 4](#_Toc520189464)

[5. מבחן בעל פה לזכאים 4](#_Toc520189465)

[6. שאלות עמ"ר : 5](#_Toc520189466)

[7. חלופת הערכה – סמל שאלון 038183 5](#_Toc520189467)

[8. שילוב המעורבות החברתית בהערכה החלופית בתחומי הדעת 8](#_Toc520189468)

[9. עולים חדשים [סמל ראשי: 038180] - סמל שאלון: 038184 8](#_Toc520189469)

[10. נבחני משנה 9](#_Toc520189470)

[11. נבחנים אקסטרניים [סמל ראשי: 038180] – ביחידת אמונה וגאולה - שאלון 038182 (כולל ניקוד לשאלון מותאם) 10](#_Toc520189471)

[12. יחידות ההגבר [סמל ראשי: 038580] 10](#_Toc520189472)

[13. עולים חדשים - רמת הגבר [סמל ראשי: 038580] 12](#_Toc520189473)

[14. בתי ספר הנבחנים בהגבר הן במחשבת ישראל והן בספרות. 12](#_Toc520189474)

[עבודת חקר – סמל שאלון 038188 12](#_Toc520189475)

[15. השכלה כללית לכתות י' – סמל שאלון 02083 ומדווח בטופס מקוון; 9545. 13](#_Toc520189476)

[16. תכניות תמ"ר וחלוצי הערכה: 13](#_Toc520189477)

[17. כניסה לאתרים: 13](#_Toc520189478)

[18. מספרי השאלונים במחשבת ישראל: 14](#_Toc520189479)

[19. השתלמויות וימי עיון: 14](#_Toc520189480)

[20. קישור לתיק תכניות לימודים במחשבת ישראל תשע''ט 15](#_Toc520189481)

[21. נספח – מדגם שאלות עמ"ר במחשבת ישראל - ממ"ד - שהופיעו במועד קיץ תשע"ז – תשע"ח. 15](#_Toc520189482)

[22. "התמונה הישראלית" 18](#_Toc520189483)

[23. רשימת מדריכי מחשבת ישראל שנה"ל תשע"ט 19](#_Toc520189484)

1. מועדי בחינות הבגרות:

א'. מועד מבחן חורף תשע"ט יהיה אי"ה ביום שני א' בשבט תשע''ט (7 בינואר 2019) ומיועד לאוכלוסיות הבאות:  כתה י"א – עולים חדשים [ואוכלוסיות מיוחדות.](http://cms.education.gov.il/EducationCMS/Applications/Mankal/EtsMedorim/1/1-2/HoraotKeva/K-2008-3d-1-2-37.htm) כתה י"ב — פתוח לכולם.

ב. מועד מבחן הקיץ לתלמידי י"א י"ב ולנבחני משנה–בוגרים, יתקיים אי"ה ביום רביעי כ"ו בניסן תשע''ט (1 במאי 2019).

1. יחידת אמונה וגאולה [סמל ראשי: 038180]

# **יחידת "אמונה וגאולה" היא יחידת חובה בכל מוסדות החמ"ד.**

# **לבחינת הבגרות ילמדו 2 פרקים ארוכים מתוך פרקים 1 2 3 4 6 שהם פרקי לימוד ארוכים (פרק 2 חובה) ועוד פרק אחד קצר ( מתוך הפרקים הקצרים: 5 או 7 )**

סמל שאלון: **038181**

בשאלון זה התלמיד יענה על שלושה פרקים**:**

פרק 1: **שתיים מתוך שלוש שאלות** כל תשובה 18 נקודות= 36 נקודות, בפרק זה שאלות על הפרקים הארוכים 1 3 4 6

פרק 2- **שלוש מתוך ארבע שאלות** כל תשובה 16 נקודות= 48 נקודות. בפרק זה שאלות על הפרק השני – "אני מאמין" - (פרק זה הוא חובה לכולם)

פרק 3- **שאלה אחת מתוך שתיים** = 16 נקודות. בפרק זה שאלות על הפרקים הקצרים: 5 7

**התלמיד יענה אך ורק על הפרקים שנלמדו בכתה ולא היו בחלופות הערכה**. משרד החינוך מפעיל מנגנון בקרה בנושא זה.

**הערות חשובות לקראת שנת הלימודים תשע"ט:**

1. **החל ממועד חורף תשע"ט תופיע במבחן הבגרות שאלת קטע בכל אחד מפרקי המבחן. בשאלת הקטע יופיע קטע מצולם\סרוק מתוך יחידת הלימוד ועל קטע זה תהייה שאלה בת שני סעיפים. חידוש זה נדרש הן כדי לאפשר מגוון רחב יותר של שאלות והן כדי ליצור איזון בין מגוון בתי הספר ורמות הלימוד השונות.**
2. **כל המורים והמורות מתבקשים ללמוד עם התלמידים את קטעי המקורות השונים בתוך הספר ובשום אופן לא להסתפק רק בסיכומים לקראת הבגרות, משרד החינוך מחויב אך ורק לספר הלימוד "אמונה וגאולה" ולא לסיכומים, ככל שיהיו משובחים המופצים בין כתלי בתי הספר. בתי ספר מאתגרים שקשה לתלמידים לקרוא את כל המקור בפנים, המורים מתבקשים לסכם את כל תוכן המקור בעל פה ובשפה מובנת לתלמידים.**

**במבחן החורף הקרוב, כמו במבחנים קודמים, יישאלו שאלות, בין השאר, גם על תוכן המקורות וכל מורה חייב למצוא את הדרך המתאימה כדי שתלמידיו יידעו את התכנים ולא רק את הסיכומים!**

1. קובץ הוגי יהדות המזרח

משרד החינוך ממשיך במדיניות יישום ועדת הסיפור השלם (ועדת ביטון). מטרת היישום הוא שכל תלמיד במערכת החינוך יכיר את הסיפור הישראלי השלם הכולל גם את העושר התרבותי, החברתי וההיסטורי של קהילות יהדות ספרד והמזרח. בשנת הלימודים תשע"ט נמשיך בהעמקת יישום ועדת הסיפור השלם (ועדת ביטון). בתחום הדעת שלנו, באמצעות שילוב שאלות על הוגי יהדות המזרח בבחינות הבגרות.

**לכל המורים נשלח בשעתו קובץ הוגי יהדות המזרח (בהמשך להחלטות ועדת ביטון)** הקובץ מכיל הוגים אלו: הרב יהודה ליאון אשכנזי – ("מניטו"), הרב יוסף חיים מבגדאד — ("בן איש חי"), הרב אליהו בן אמוזג, הרב בן ציון מאיר חי עוזיאל, הרב משה כלפון. – מסווגים לפי הפרקים השונים בספר. שאלות על הוגים אלו יופיעו בע"ה בבחינות הבגרות במועד חורף ובמועד קיץ תשע"ט. הקובץ נמצא באתר המפמ"ר. [בקישור](https://drive.google.com/file/d/0Bz_akZZK4Xh6LUctUmJfTnZZMTg/view?usp=sharing)

1. מבחן מותאם

המבחן המותאם הוא התאמה בדרכי היבחנות הניתנת לאור המלצות המבוססות על עדות הצוות החינוכי ומגובות באבחון פסיכודידקטי. מידע זה עובר לדיון ואישור ועדת התאמות מחוזית. המבחן המותאם שייך לקבוצת ההתאמות מרמה 3. התאמה מסוג זה מאפשרת בחירה רבה יותר בין שאלות הבחינה ו\או מענה על פחות שאלות. "מבחני הבגרות המותאמים יכללו את כל חומר הלמידה בבחינת הבגרות. הבחירה המתאפשרת בבחינה מותאמת, לא תאפשר להוריד מחומר הלימוד לבחינה" (מתוך הנחיות המזכירות הפדגוגית).

**מבחן מותאם - יחידת אמונה וגאולה**

**חלק** **1**— התלמיד יענה על **שאלה אחת** מתוך שלוש לבחירתו

**חלק** **2** — התלמיד יענה על **שתי שאלות** מתוך ארבע

**חלק** **3** — התלמיד יענה על **שאלה אחת** מתוך שתיים לבחירתו

ערכה של כל שאלה יהיה 25 נקודות

1. מבחן בעל פה לזכאים

ציון המבחן בעל פה יירשם על טופס 9544. הוראות מפורטות בעניין הבוחנים בעל פה יתפרסמו בשנת תשע"ט על ידי אגף הבחינות.

1. [שאלות עמ"ר](http://meyda.education.gov.il/files/Mazkirut_Pedagogit/Portal/omer_questions.pdf) :

בשנה הקודמת העמקנו את הערך, המעורבות והרלוונטיות (עֹמ"ר) בלמידה, בהוראה ובהערכה. הדבר בא לידי ביטוי בפיתוח המקצועי ובשיח בכיתה. בשנה זו נעמיק ונרחיב את הנושא בהוראה-למידה-הערכה. אנו מבקשים מכם **לשלב את השיח הזה בלמידה ובכיתות**.

אנו מזכירים שעיקר מטרתנו היא הלמידה בכיתה, ושתשובה נכונה תהא רק תשובה המבוססת על ידע מתחום הדעת.

למאמרים בנושא שאלות הע­ֹמ"ר ולשאלות נוספות בכלל תחומי הדעת ראו [כאן](http://meyda.education.gov.il/files/Mazkirut_Pedagogit/Portal/omer_questions.pdf).

להלן [קישור לשאלות העמ"ר](#עמר) הנמצא בנספח בסוף החוזר, כפי שהופיעו בתחום הדעת שלנו – **מחשבת ישראל ממ"ד** - בבחינות הבגרות במועד קיץ תשע"ז – תשע"ח.

1. חלופת הערכה – סמל שאלון 038183

דוגמאות לחלופות ההערכה ניתן לראות במצגת חלופות ההערכה שנשלחה בעבר ומופיעה באתר מפמ"ר מחשבת ישראל. [לחץ כאן למצגת](https://drive.google.com/open?id=1XG0CE6bewFVmuNjvEMM4rHUp4KdjcQ8r) אנו ממליצים לבנות את חלופת ההערכה בהתייעצות עם מדריך בית הספר [לחץ כאן לנהלים](https://drive.google.com/open?id=11kbm0FgeUSfeCRl38IWCiTA0Dmusah9c). ביה"ס ישמור את תיק החלופות במשך 3 שנים לצורך בקרת אגף הבחינות. ציוני חלופת ההערכה יש לדווח בטופס **9545** מקוון (כניסה דרך המנב"ס-נט).

לאחר דיון מעמיק שקיימתי עם הנהלת אגף הבחינות – הגענו לסיכום הבא: שכר על הובלת חלופת הערכה או בדיקתה יינתן רק לחלופות הערכה **השקולות למטלת ביצוע,** לדוגמה: הכנת טקס, יצירת סרט, עבודת חקר. המאפיין חלופות אלו הוא ביצוע מורכב ועבודת שטח. **הערה חשובה**: כל מטלת ביצוע מהסוג הנ"ל ודומים לו חייבים להיות מלווים במחוון מדויק.

המורים הנ"ל המעוניינים בשכר על עבודתם ימלאו טופס **9588.** ( מורים שהובילו חלופות הערכה ולא אמורים לקבל שכר ירשמו את הציון על טופס **9545**).

מגוון חלופות הערכה ומחוונים ניתן למצוא באתר ["מחשבת הלב – מדף וירטואלי"](http://machshevetlev.cet.ac.il/) .

ובאתר [מחשבת הלב החדש](http://machshevethalev.org.il/).

**נהלים לבניית חלופות בהערכה ביחידת אמונה וגאולה:**

1. יש לבצע הערכה חלופית על פרק אחד ארוך מהפרקים: א, ג, ד, ו, מתוך הספר 'אמונה וגאולה'.
2. התלמידים לא יענו בבגרות על פרק שנלמד בחלופת הערכה (יופעל מערך בקרה של משרד החינוך)
3. יש להקדיש לתהליך הלמידה והערכה החלופית 25-30 ש' הוראה.
4. על המורה לפרט בטופס המקוון שהוצאנו או בטופס "תכנון הערכה".
5. תהליך של כתיבת עבודת חקר מהווה חלופת הערכה מלאה.
6. למעט במקרה של עבודת חקר, על חלופת הערכה במחשבת ישראל לכלול לפחות: **שלוש מטלות קטנות או שתי מטלות - אחת גדולה ואחת קטנה. צוות הפיקוח נותן אמון במורים שיוציאו תחת ידם חלופות הערכה ברמה גבוהה. על כולנו לזכור שהחלופות מהוות 30% מציון הבגרות.**
7. מטלה גדולה מהווה תוצר למידה של כ- 20 ש' הוראה.
8. מטלה קטנה מהווה תוצר למידה של כ- 10 ש' הוראה (להלן מאגר מטלות גדולות וקטנות לדוגמה)
9. כל מורה שנתקל בבעיה ליישם את הנ"ל, **מוזמן לפנות אל המדריך או המפמ"ר.**
10. המטלות תבוצענה במהלך השיעור, וההנחיה של המורה בנוגע לביצוע נכון של המטלה היא חלק מרכזי בלמידה.
11. חלק גדול מהמטלות יכולות להיבנות כמטלה קבוצתית, הכל לפי שיקול דעתו של המורה.
12. כל חלופת הערכה חייבת להיות עם מחוון. ([לדוגמאות למחוונים לחץ כאן](https://drive.google.com/open?id=1ZnpuUsrvwIztZSW1rUYGv6mr1VC288lU))
13. כל מורה צריך לקבל אישור מראש מהמדריך האישי שלו לחלופת הערכה ולמחוון המלווה, יש להדגיש: שיתוף הפעולה בין המורה למדריך או למפמ"ר נועד לסייע למורה בעבודתו.
14. מורה המעוניין לקיים מבחן יוכל לעשות זאת כמטלה קטנה. חובה לשלב במבחן שאלות יישום והבנה.

במסגרת הלמידה המשמעותית אנו פותחים יחד עם המזכירות הפדגוגית "חממה פדגוגית". במסגרת זו ישולבו שאלות חשיבה, ערכים מעורבות ורלוונטיות בבחינות הבגרות. כמו"כ במסגרת ה"חממה" יורחבו תכניות ממירות בגרות ויוזמות בית ספריות. הפיקוח על הוראת מחשבת ישראל שותף כנ"ל להטמעת פריטי בחינות מקדמי חשיבה ועמ"ר (**ע**רך, **מ**עורבות ו**ר**לוונטיות) בבחינות החיצוניות. כמו"כ אנו שותפים לתכניות [תמ"ר וחלוצי הערכה](https://drive.google.com/file/d/0B7pa70_J9pEUVXB3T05mRUlBZHhDSU1kbEpFSXhZcDRiaTlB/view?usp=sharing) הממירות היבחנות חיצונית. פרטים בקישור הבא: [תמ"ר](http://cms.education.gov.il/EducationCMS/Units/Mazkirut_Pedagogit/OfekPedagogi/tamar/).

**מאגר מטלות לדוגמא**

המטלות הן דוגמאות בלבד! רעיונות יצירתיים של מורים שיאושרו על ידי המדריכים יתקבלו בברכה.

|  |  |
| --- | --- |
|  **מטלות קטנות**  |  **מטלות גדולות**  |
|  |  |
|  **מטלות כתיבה** |
| מכתב להוגה  | הוצאת עלון מתוצרי תלמידים  |
| מכתב לדמות ממשית | כתיבת מחזה |
| כתיבת רפלקציה | יומן קריאה או יומן התנסות |
| כתיבה יוצרת |  כתיבת שו"ת אמונה |
| סיכום נייר עמדה | הוצאת ספר הגות  |
| כתיבת שאלות  | הוצאת עיתון כיתתי (מאמרי דעה, ראיונות ותובנות)  |
| כתיבת תשובה לפורום מתוקשב |  |
| כתיבת מסה הגותית  |   |
| כתיבת פרשנות לטקסט |  |
| **אירוע כיתתי/בית ספרי** |
| כתיבת רפלקציה על אירוע כיתתי | דיבייט  |
| הנחיית חבורת לימוד בכיתה  | ערב לימוד הורים-תלמידים |
| פרזנטציה  | הפקת טקס |
| הנחיית עמיתים | הפקה והפעלה של מרכז למידה |
| מפגש עם דמות  | פאנל עמדות  |
|  | הכנה לקראת או סיכום רשמי מסע לפולין |
|  | משפטי פומבי |
| **משימות חקר** |
| ביצוע ראיון  | ביצוע מחקר איכותני (עבודה קבוצתית של 3-5 ראיונות + ניתוח והסקת מסקנות)  |
| ניתוח והצגה של דילמה מוסרית אקטואלית  | הכנת דף מקורות ומערך הדרכה/הוראה  |
| ניתוח השוואתי של מקורות (הלימוד וסביבתי) |  |
| **ביטוי יצירתי ואמנותי** |
| כתיבת תסריט  | הפקת סרטון  |
| כתיבת מונולוגים ודיאלוגים | עיצוב כרזה/תערוכת כרזות  |
| תוצר באמנות פלסטית | הפקת מופע  |
| **למידה חוץ כיתתית**  |
| מפגש לימודי עם קשישים/בי"ס חילוני/בי"ס יסודי/ | סדרת מפגשים עם קשישים/בי"ס חילוני/בי"ס יסודי |
| הנחיית לימוד כנ"ל  | הנחיה של סדרת מפגשים כנ"ל  |
| הנחיית סיור  | הנחיית סיור לימודי  |
|  | הפקת יום עיון בית ספרי/קהילתי |
| מטלות מתוקשבות |
| הכנת מצגת  | הקמה וניהול של פורום שו"ת אמונה ברשת  |
|  | הסברה בנושאי יהדות וציונות ברשת |
|  | הפקת סרטונים בנושאי יהדות youtube |

**חישוב ציון סופי של בחינת הבגרות:**

**ציון סופי - בגרות חיצונית-**: 30%- ציון מגן (שנתי) + 70% - ציון בגרות חיצונית.

**ציון סופי בתעודת הבגרות כולל חלופת ההערכה -** 30%- חלופת ההערכה + 70%- ציון בגרות חיצונית (שנתי+ מבחן). ציון חלופת ההערכה לא ייכלל בציון השנתי.

משקל הציונים הנ"ל בציון הכולל: 49%- ציון הבגרות החיצונית, 21%- ציון המגן, 30%- ציון הערכה חלופית.

1. שילוב המעורבות החברתית בהערכה החלופית בתחומי הדעת

בחודשים האחרונים נכתב והופץ מסמך משותף למזכירות הפדגוגית, המינהל הפדגוגי ומינהל חברה ונוער בנושא "שילוב המעורבות החברתית בחלופות בהערכה". המסמך נכתב כחלק מהתפיסה המערכתית לחינוך ערכי.

מסמך זה מחזק את התפיסה המדגישה כי הוראת תחומי הדעת תוך שילוב העיסוק בערכים תורמת ללמידה משמעותית. הוראה המתבססת על חיבור רלוונטי בין החומר הנלמד לעולמו של התלמיד, למידה המשלבת חוויה ערכית וחשיבה ביקורתית.

השילוב בין החלופות בהערכה בתחום הדעת למעורבות החברתית יכול להעמיק את הלמידה המשמעותית.

התכנית תסייע לתלמידים להבין וללמוד היטב את תחום הדעת מתוך ראיית הרלוונטיות של עולם התוכן הלימודי למציאות החיים. לשילוב בין החלופות בהערכה למעורבות החברתית יש ערך חינוכי רב ביצירת מוטיבציה למעורבות אזרחית וחברתית כתוצאה מלמידה המחברת בין עולם התוכן הלימודי למציאות החיים. בדרך זו נסייע לתלמידים בהתפתחותם האישית ובבניית זהותם ונחזק בהם את תחושת ערך העצמי, השייכות והמחויבות לקהילה, לחברה ולמדינה.

בשנת הלימודים תשע"ט אנו ממליצים למורים למחשבת ישראל ליישם בבית ספרם את המהלך על בסיס העקרונות שבמסמך המצ"ב. [קישור למסמך](https://docs.google.com/document/d/1LKh-WBCkXN7uLQAjvWDq7UMgp4kSyjL1SBa3SnD9VXA/edit)

1. עולים חדשים [סמל ראשי: 038180] - סמל שאלון: 038184

**הערה חשובה:** **במועד חורף ובמועד קיץ תשע"ט**, במקביל לכל מקצועות החובה, להזכירכם- **המבחן לעולים החדשים יהיה מבחן חיצוני** **ולא מבחן בית ספרי**, המבחן ייבדק במרב"ד. המבחן יישלח לבתי הספר על ידי אגף הבחינות. על פי החלטה זו יינתן ציון שנתי כרגיל והמורים לא יצטרכו לבדוק את המבחן.

**החומר למבחן** – העולים החדשים ייבחנו על פרק שני (פרק חובה) ופרק נוסף ארוך בחלופת הערכה לבחירתו של המורה.

במסגרת המבחן העולים יענו גם על שאלות המתייחסות להוגה דעות אחד המופיע בפרק השני בקובץ **הוגי יהדות המזרח (ר' יוסף חיים מבגדאד – ה"בן איש חי")**  [בקישור](https://drive.google.com/file/d/0Bz_akZZK4Xh6LUctUmJfTnZZMTg/view?usp=sharing)

## **מבנה המבחן:**

יש לענות על **ארבע** שאלות מתוך חמש. יש להשיב על שני הסעיפים בכל שאלה שעונים עליה. השאלות הן בסגנון הבגרויות הרגילות של השנים האחרונות ולכן אפשר בהחלט לתרגל שאלות עם התלמידים מבגרויות רגילות. הציון הסופי בבגרות עולים ייקבע כך: (מדווחים עבור העולים שני ציונים):

1. ציון הערכה חלופית (30%) כמו לשאר הכיתה שאלון **038183** בטופס **9545** המקוון.

2. ציון המבחן החיצוני (70%). [כאמור לעיל בשנת תשע"ח יינתן לעולים ציון שנתי].

**מבחן מותאם לעולים חדשים ביחידת אמונה וגאולה:**

עולים חדשים הזכאים למבחן מותאם יענו רק על 3 שאלות מתוך 5 שאלות.

## **יחידת אמונה וגאולה לעולים בבתי ספר ללא הכרה בציון שנתי** [סמל ראשי: 038180]

שאלוני עולים לבתי ספר ללא הכרה בציון שנתי, סמל שאלון: **038172,** התלמידים יבחנו רק על הפרק השני (אני מאמין) ויענו על 5 שאלות מתוך 6 שאלות. **עולים חדשים ברמת הגבר 038372** - ראו פירוט להלן בסעיף 12 (עולים חדשים רמת הגבר).

1. נבחני משנה
2. **יחידת בסיס 038181**

**במבחן החורף תשע"ט** יבחנו רק נבחני משנה שנבחנו בעבר על פי תכנית הרפורמה. במידה ונבחנים אלו עשו חלופת הערכה (30%) ויש להם ציון, הם יוכלו להיבחן בחורף על טופס **038181**. במידה ואין להם ציון בחלופת הערכה או שאין להם ציון כלל והם מעוניינים לתקן את ציון הבחינה החיצונית (70%), – יבחנו בשאלון **038182** ויענו על 3 פרקים ארוכים ועל פרק אחד קצר כיוון שאין להם חלופת הערכה.

 **במבחן הקיץ תשע"ט** – נבחני משנה ביחידה הראשונה שנבחנו בתכנית הרפורמה ויש להם ציון בחלופת הערכה, ייבחנו על שאלון **038181.** נבחני משנה ביחידה הראשונה שאין להם ציון בחלופת הערכה ורוצים לתקן את הציון החיצוני, או שלא נבחנו כלל, ייבחנו בשאלון **038182.** בשאלון זה יענו על 3 פרקים ארוכים ופרק אחד קצר.

1. **נבחני משנה שנבחנו בעבר ביחידת – 038106**

במבחני חורף תשע"ט לא יהיו נבחני משנה ביחידות ההגבר. במבחני הקיץ תשע"ט לא יהיו יותר שאלוני התכנית הישנה 038108, 038106.

לאור העובדה שלא יהיו בקיץ שאלוני יחידה שנייה מהתכנית הישנה 038106 נבחני המשנה שנבחנו בעבר בשאלון זה , ייבחנו בשאלון **038382** ויענו על 2 סוגיות ארוכות מתוך 3 סוגיות ארוכות.

1. נבחנים אקסטרניים [סמל ראשי: 038180] – ביחידת אמונה וגאולה - שאלון 038182 (כולל ניקוד לשאלון מותאם)

התלמידים יענו על שלושה פרקים ארוכים (פרק שני חובה) ופרק אחד קצר.

השאלון לאקסטרניים זהה לשאלון 038181 של התלמידים האינטרניים, אלא שהתלמידים נדרשים לענות בו על פרק ארוך נוסף. (הניקוד יינתן כדלהלן: חלק ראשון: 12 X 4 = 48 נקודות. חלק שני 13 X 3 = 39 נקודות. חלק שלישי: 13 X 1 – סה"כ 100 נקודות).

**מבחן מותאם – שאלון 038182** : התלמיד יענה על 5 שאלות כמפורט להלן: חלק ראשון – התלמיד יענה על 2 שאלות. 24 X 2 = 48 נקודות. חלק שני – התלמיד יענה על 2 שאלות לכל שאלה 20 X 2 = 40 נקודות. חלק שלישי - התלמיד יענה על שאלה אחת ויקבל 12 נקודות. סה"כ 100 נקודות

1. יחידות ההגבר [סמל ראשי: 038580]

סמל שאלון חיצוני - **038381** 30% מציון הבגרות.

סמל הערכה חלופית - **038383**

**מבנה כולל של בחינות הבגרות ברמת הגבר:**

1 יח"ל - הציון של יחידת הספרות: (70% - מבחן הבגרות החיצוני; 30%- ההערכה החלופית)

1 יח"ל — הציון של יחידת אמונה וגאולה: (70%- מבחן הבגרות החיצוני; 30%- ההערכה החלופית)

3 יח"ל – רמת הגבר: (30%- מבחן הבגרות החיצוני; 70%- שקלול ההערכות החלופיות על היחידה הקצרה ו- 2 היחידות הבית ספריות). משקל הציונים של התכנית הבית ספרית יחסית לסוגיה הקצרה ייקבע על ידי בית הספר. דוגמאות ליחידות בית ספריות ניתן לראות בקישור: [יחידה בית סיפרית](http://machshevetlev.cet.ac.il/ItemList.aspx?SearchText=%D7%91%D7%99%D7%AA%20%D7%A1%D7%A4%D7%A8%D7%99%D7%AA&)

**ההלימה בחומרי הלמידה של יחידות ההגבר נמצאת באתר המפמ"ר בקישור:** <https://goo.gl/QHAANQ>

**השאלון החיצוני -038381**

התלמיד יענה על סוגיה אחת מתוך שלוש סוגיות ארוכות: תורה ומצוות, עם ישראל, בחירה והשגחה.

**החל מקיץ תשע"ט לא תהיה הלימה בסוגיית "בחירה והשגחה" במסגרת ההגבר. המבחן יהיה על כל החוברת.** בשתי הסוגיות האחרות, הארוכות יותר, ("תורה ומצוות" ו"עם ישראל עם סגולה") ההלימה תהייה כמו בשנים קודמות.

**כמו"כ החל מקיץ תשע"ט התלמיד יענה בכל סוגיה על 5 שאלות מתוך 7 שאלות לכל שאלה 20 נקודות, לא תהיה חלוקה לפרקים בשאלון זה.**

### **שאלון מותאם:**

התלמיד המותאם יענה על 4 שאלות בלבד מתוך 7 שאלות. על כל תשובה יקבל 25 נקודות.

## **חלופות הערכה – 038383** (70% מהציון הכולל)

חלק זה של ההגבר יתבצע בחלופות הערכה. **אנו ממליצים לשלב גם מבחן פנימי** **על תהליך הלמידה** כדי שלא להעמיס על התלמידים חלופות הערכה.

התלמידים ילמדו **אחת** מהסוגיות הקצרות (תפילה, אמונת חכמים, דת ומדע).

**יש להדגיש. חלופות ההערכה אינן באות להחליף את הלמידה הן בסוגיה הקצרה והן ביחידות הבית ספריות. לפיכך התלמידים ילמדו הן את הסוגיה הקצרה והן את היחידה הבית ספרית והמורה יחליט על איזה חומר לימוד מתוך יחידת הלימוד תתבצע חלופת הערכה**.

חלופת ההערכה תהיה כדלהלן:

א. חלופת הערכה על סוגיה קצרה.( החלופה איננה באה בשום אופן למלא את לימוד הסוגיה כנ"ל)

ב. חלופות הערכה על שתי יחידות בית ספריות. ( חלופת ההערכה איננה באה בשום אופן להחליף את לימוד היחידות הבית ספריות אלא רק להוות חלופה לנושא מסוים בתוך היחידה)

הציון בחלופות הערכה יהיה שקלול של סעיפים א' +ב'. משקלן של שתי היחידות הבית ספריות יהיה גבוה יותר ממשקל הסוגיה הקצרה. את ציוני חלופת ההערכה יש להזין על טופס 9545. מורים המעוניינים לקבל שכר על חלופת ההערכה - תלמידיהם יעשו חלופת הערכה הכוללת עבודת שטח ומחקר כגון: עבודת חקר, יצירת סרט, הכנת טכס - המאפיין יצירות אלו הוא ביצוע מורכב ועבודת שטח - עיין לעייל סעיף 6. יש להזין את הציון על טופס 9588.

1. עולים חדשים - רמת הגבר [סמל ראשי: 038580]

סמל השאלון לרמת ההגבר (עולים) **038384**

הציון ברמת ההגבר יהיה מורכב מהרכיבים הבאים:

א. **מבחן מפמ"ר** (לא מבחן חיצוני) המבחן יהיה על סוגיה אחת ארוכה (מתוך 3 הסוגיות: תורה ומצוות, עם ישראל עם סגולה, בחירה והשגחה) המבחן ייבדק בבית הספר (משקל הבחינה יהיה 30% מהציון הכולל) והציונים ישלחו אל המרב"ד.

ב. חלופות הערכה על חוברת אחת קצרה (מתוך הסוגיות: תפילה, אמונת חכמים, דת ומדע) ושתי יחידות בית ספריות. (70% מהציון הכולל). מומלץ לקיים מבחן פנימי כחלק מתהליך ההערכה ולא רק חלופות כדי שלא להעמיס על התלמידים חלופות הערכה. הציון ידווח **על טופס** **9545**  מקוון.

**יחידת הגבר לעולים בבתי ספר** **שאין להם הכרה** בציון שנתי, שאלון: **038372**, המבחן יהיה חיצוני וייבדק במרב"ד. תלמידי בתי ספר אלו יענו על 2 סוגיות ארוכות מתוך 3 סוגיות. בכל סוגיה יענו על 4 שאלות מתוך 5 שאלות.

1. בתי ספר הנבחנים בהגבר הן במחשבת ישראל והן בספרות.

**תלמידים הנבחנים ברמת 5 יחידות לימוד הן במחשבת ישראל והן בספרות יפעלו כדלהלן:**

בשנים תשע"ז - תשע"ח, תלמידים שירחיבו להגבר בספרות ילמדו 1 ספרות חובה + 4 ספרות הגבר. המקצוע יקרא ספרות מורחב. בנוסף, לתלמידים אלה בלבד, הציון במחשבת ירשם לחוד כציון של יחידה אחת.

משנת תשע"ט תלמידים שיסיימו הגבר בספרות ילמדו 1 ספרות + 1 מחשבת + 3 ספרות הגבר. הציון יקרא ספרות מורחב.

 בשנים תשע"ז - תשע"ח, תלמידים שיסיימו לימודי הגבר במחשבת ובספרות ילמדו:

ספרות: 1 חובה + 4 הגבר.

מחשבת: 1 חובה+ 3 הגבר + יחידה פנימית באישור מפמ"ר.

החל מתשע"ט תלמידים שירחיבו ללימודי הגבר בספרות ומחשבת ילמדו:

מקצוע אחד במבנה רגיל, משמע, יחידות החובה בספרות ומחשבת + 3 הגבר מקצוע שני כתכנית ייחודית. הבחירה מה ללמוד כתבנית ייחודית ומה ללמוד כבגרות רגילה עם בחינות חיצוניות תישאר בידי הנהלת בית הספר.

עבודת חקר – סמל שאלון 038188

במידה וההערכה חלופית הינה עבודת חקר, ידווח הציונים על[**טופס 9588**](http://cms.education.gov.il/EducationCMS/Units/Exams/HanchayotVenehalim/Hodaot/DivuachZTiyunTofes9588.htm). בתחילת השנה תישלח בע"ה בנפרד, הדרכה מפורטת בעניין עבודת החקר.

1. השכלה כללית לכתות י' – סמל שאלון 02083 ומדווח בטופס מקוון; 9545.

בשנת הלימודים תשע"ט ילמדו יותר מ-50 בתי ספר את יחידת הלימוד החדשה: **"**[**חזון החמ"ד בראי מחשבת ישראל**](https://drive.google.com/file/d/0Bz_akZZK4Xh6Z29EOEw1TFhvR0k/view)**"**" במסגרת השכלה כללית. יחידת הלימוד מופיעה באתר המפמ"ר.

בתי ספר המעוניינים ללמוד את יחידת חזון החמ"ד בראי מחשבת ישראל מתבקשים ליצור קשר אישי עם המפמ"ר בטלפון נייד: 0506283216

בתי ספר המעוניינים ביחידת השכלה כללית שנבחרה בעבר על ידי בית הספר יוכלו להמשיך ביחידה זו.

1. תכניות תמ"ר וחלוצי הערכה:

תכניות תמ"ר וחלוצי הערכה הן תכוניות הערכה ממירות בגרות. אלו תוכניות חינוכיות פורצות דרך המקדמות הערכה של תכנית הלימודים הקיימת בדרכים ייחודיות של חלופות הערכה. כל אחת מהתוכניות מותאמת לצורכיהם השונים של בתי הספר, והן מבוססות על תפיסת עולם חינוכית ייחודית המקדמת למידה משמעותית.

הצטרפות לכל אחת מהתוכניות ואישור התוכנית הבית ספרית, מותנים בעמידה בתנאי הסף המנהליים שקבע **האגף לחינוך על יסודי**(הכרה, שק"ד, ציונים) **ובאישור פדגוגי של מפמ"ר תחום הדעת** (בתוכנית תמ"ר נדרש גם אישור פדגוגי של אגף א' לפיתוח פדגוגי].

בשנה"ל תשע"ט יחול נוהל חדש להערכה חיצונית של התכניות. לקריאת הנוהל – ראו  [כאן](http://meyda.education.gov.il/files/Mazkirut_Pedagogit/AgafPituachPedagogi/nohal_halutsey_haaracha_vetamar.pdf)

1. כניסה לאתרים:

**א. אתר מפמ"ר:** הקלדה בגוגל: [**מחשבת ישראל – ממ"ד**](http://cms.education.gov.il/educationcms/units/mazkirut_pedagogit/mafmarmachshevetmmd/pinatmafmar/dvarhamafmar.htm)**.**

**ב.** [**אתר מחשבת הלב החדש**](http://machshevethalev.org.il/)

**באתר** החדש הולך ונבנה **מאגר מבחנים, בגרויות ומתכונות**. **המבחנים נועדו למורים בלבד** (נא לא להעביר לתלמידים). ולכן כדי להיכנס אליהם יש צורך **בסיסמה: מבחן1234**, המאגר בקישור: [מאגר מבחנים](http://machshevethalev.org.il/%D7%9E%D7%90%D7%92%D7%A8-%D7%9E%D7%91%D7%97%D7%A0%D7%99%D7%9D/)

מבחנים נוספים יועלו בקרוב. ניתן לשלוח מבחנים שעשיתם לתלמידים אל מדריך מחשבת ישראל - ישראל לוינגר, שיעלה אותם לטובת כולם.

**ג.** **אתר מחשבת הלב** (הישן): שם משתמש: **מחשבתלבמורה** (ללא רווחים). סיסמה: **1425**

1. מספרי השאלונים במחשבת ישראל:

**038181-** אמונה וגאולה מבחן חיצוני (נבדק במרב"ד)

**038182-** אמונה וגאולה לנבחנים אקסטרניים (נבדק במרב"ד)

**038183-** אמונה וגאולה הערכה חלופית (נבדק על ידי המורה ומדווח בטופס 9545 מקוון, בתי ספר הזכאים לתשלום עבור חלופות ההערכה ימלאו טופס 9588 כמפורט בסעיף 6 )

**038184-** אמונה וגאולה מבחן חיצוני לעולים. (ייבדק במרב"ד)

**038172-** אמונה וגאולה מבחן חיצוני לעולים בביה"ס ללא הכרה בציון שנתי (ייבדק במרב"ד)

**038381-** יחידת הגבר חיצונית (ייבדק במרב"ד)

**038382** – שאלון לנבחני משנה מחליף את שאלון 038106

**038383**- הערכה חלופית של יחידת ההגבר (ייבדק על ידי המורה ומדווח בטופס 9545 מקוון)

**038384-** שאלון לרמת ההגבר לעולים.

**038372**- יחידת הגבר לעולים בבתי ספר שאין להם הכרה בציון שנתי (ייבדק במרב"ד)

**38106-** בגרות תכנית ישנה יחידת ראשונה (ייבדק במרב"ד) – עדכונים בהמשך בהתאם להנחיות אגף הבחינות.

**38108-** בגרות תכנית ישנה יחידת הגבר (ייבדק במרב"ד) – עדכונים בהמשך בהתאם להנחיות אגף הבחינות.

**038188**- עבודת חקר (ייבדק על ידי המורה וידווח בטופס 9588 מקוון)

**02083** – השכלה כללית בכיתה י' (ייבדק על ידי המורה וידווח בטופס 9545 מקוון)

1. השתלמויות וימי עיון:

במהלך שנה"ל תשע"ט תתקיימנה בע"ה השתלמויות מקוונות בנושאים שונים ומגוונים. הודעה תישלח בהקדם. כולם מתבקשים להירשם להשתלמויות השונות כדי להעשיר את עולמם וידיעותיהם וגם לקבל גמול... לקראת קיץ תשע"ט מתוכננת בע"ה ההשתלמות השנתית. השתלמות זו תהיה מורכבת **משלושה חלקים**: השתלמות במכללת בית-וגן, השתלמות בבנייני האומה (במסגרת מנהיגי חינוך) והשתלמות במחשבת ישראל במסגרת כנס חמ"ד נחלים. פרטים מדויקים על מבנה ההשתלמות בכללה, יתפרסמו בהמשך השנה. למורים שישתתפו בשלושת החלקים ובהשתלמות המשך תוכר השתלמות של 30 שעות. **כל המורים מתבקשים להשתתף בהשתלמויות אלו**.

1. קישור לתיק תכניות לימודים במחשבת ישראל תשע''ט

כל המורים והמורות מתבקשים לפתוח את הקישור: [תיק תכניות לימודים לעובדי הוראה - מחשבת ישראל - ממ'ד חט''ע](http://edu.gov.il/special/Curriculum/High-School/Judaism-studies-hemed/Pages/High-School-Judaism-studies-hemed.aspx) בתוך תיק זה תוכלו למצוא את הנושאים הבאים בהקשר ליחידת הלימוד אמונה וגאולה: ידע, ערכים, מיומנויות ודרכי ההוראה. בתוך סעיף דרכי ההוראה תוכלו למצוא מגוון פעילויות מסודרות על פי הנושאים הנלמדים. **מומלץ מאד!**

1. נספח – מדגם שאלות עמ"ר במחשבת ישראל - ממ"ד - שהופיעו במועד קיץ תשע"ז – תשע"ח

 **מבוא:**

**שאלות עמ"ר (ערכים מעורבות ורלוונטיות) - קידום החשיבה הרגש והערכים בלמידה, בחלק מפיתוח ה"חממה הפדגוגית"**

בשנתיים הקודמות העמקנו את העיסוק בעמ"ר (ערך מעורבות ורלוונטיות) בלמידה,‏ בהוראה‏ ובהערכה.‏

הדבר ‏בא ‏לידי ‏ביטוי ‏בפיתוח ‏המקצועי,‏ בשיח‏ בכיתה, ‏ובהכנסת‏ שאלות עמ"ר במבחני הבגרות בשנים האחרונות.

‏בשנה ‏זו ‏נעמיק ‏ונרחיב ‏את ‏השיח ‏על ‏המעורבות, ‏הרלוונטיות‏ והערכיות ‏בתוך ‏הלמידה ‏ובהערכה. ‏אנו ‏מבקשים ‏מכם ‏לשלב ‏את ‏השיח ‏הזה ‏בלמידה ‏ובכיתות.‏‏ כמו‏ כן,‏ נמשיך לשאול את שאלות  ‏העמ"ר‏ במבחני‏ הבגרות. שאלות העמ"ר בבגרות יכללו גם ‏ סעיפי‏ ידע‏ וערכים. אנו ‏מזכירים ‏שעיקר ‏מטרתנו ‏היא‏ הלמידה ‏בכיתה,‏ ושתשובה‏ נכונה ‏תהא ‏רק ‏תשובה ‏המבוססת ‏על‏ ידע ‏של ‏תחום ‏הדעת.

בכדי ללמוד עוד על תפיסת העמ"ר ועל שאלות שנשאלו בבחינות הבגרות בתחומי הדעת השונים ראו [כאן](http://edu.gov.il/mazhap/pedagogical-secretariat/innovative/Pages/omer.aspx)

**להלן דוגמאות לשאלות עמ"ר שנשאלו במבחני מחשבת ישראל בשנתיים האחרונות:**

1.רמב"ם, **הקדמה לפירוש המשנה**; רמח"ל, **מסילת ישרים**; הראי"ה קוק, **מוסר אביך**; הרב דסלר, **מכתב מאליהו**

בספר "אמונה וגאולה" מוצגות התפיסות של ההוגים: רמב"ם, רמח"ל, הראי"ה קוק והרב דסלר, בעניין משמעות החיים.

לפניך ארבעה תיאורים של דמויות. קבע בנוגע לכל אחת מהן לאיזו מבין התפיסות של ההוגים היא מתאימה. נמק את תשובתך.

1. אדם שעובד בשלמות וביסודיות בגינה שלו.
2. הרב אריה לוין, שהיה "רב האסירים" והתפרסם במידת החסד שלו ובנתינתו לזולת.
3. אדם שמוותר על הנאות חומריות ומקדיש את חייו ללמידה רוחנית ולעניינים שכליים.
4. שליח חב"ד שעוסק בקירוב יהודים לתורה ומצוות.

2. רמב"ם, **הקדמה לפירוש המשנה.**

 א. הסבר את דברי הרמב"ם: "חורבן הנפש ותיקון הגוף, ותיקון הנפש בחורבן הגוף".

 ב. כתוב מהו לדעתך האיזון הנכון בין הגוף החומרי והנפש הרוחנית.

3. הראי"ה קוק, **מוסר אביך**; מידות הראי"ה

"בחינה גדולה צריך לבחון... ברגש הגאווה איזהו הרגש הפסול... ואיזהו הרגש העדין."

1. לפי הרב קוק איזה רגש גאווה הוא חיובי?
2. כתוב דוגמה מחיי היומיום ל"גאווה חיובית".

4. א. **מדרש תנחומא**, רמב"ם **מורה נבוכים**, מלבי"ם **פירוש התורה**

במהלך לימוד הנושא "אמונה בשעת משבר" למדת שלוש דרכים להתמודדות עם משבר: מדרש תנחומא, מורה נבוכים ופירוש המלבי"ם לתורה.

בחר באחת מן הדרכים האלה, שלדעתך היא המתאימה ביותר להתמודדות עם משבר. הסבר דרך זו וכתוב מדוע לדעתך היא המתאימה ביותר.

ב. הרב זווין, **לתורה ולמועדים.**

"אנו זקוקים לשני הכוחות, לאש ולאור, אבל נחלקו... שמאי והלל."

1. לפי הרב זווין, מהי המחלוקת בין בית שמאי לבית הלל?
2. עם איזו מן הדעות אתה מזדהה? נמק.

5. רס"ג, **אמונות ודעות**

א. "עזיבת הדת שלי התחילה ממאמר שקראתי... מאמר האשמה נגד אלוקים."

 (מעובד ע"פ מונולוג מתוך ש. לב, **ושיודע לשאול**, הוצאת חרגול 1998).

לאיזו סיבה מסיבות הכפירה שמביא רס"ג אפשר לקשר דברים אלה? נמק את תשובתך.

1. על פי רס"ג, הסבר שלוש סיבות נוספות לכפירה.

6. הראי"ה קוק, **אורות הקודש**

 1. לפי הרב קוק, מה היה חטאו של אדם הראשון?

 2. תלמיד טען: "המחנך המלומד שלי מכריח אותי ללמוד מקצועות שאינני מרגיש חיבור אליהם, אבל אני מעדיף ללמוד נושאים אחרים שקרובים יותר לליבי".

האם לדעתך התלמיד יכול להסתמך בטענתו על העמדה של הרב קוק? נמק את תשובתך.

7. תלמוד בבלי,  **מסכת נידה**

יש אנשים הטוענים כי הם מנותקים מעולם של תורה ואמונה. הסבר כיצד דברי התלמוד על "התינוק במעי אימו" יכולים לסייע להתמודדות עם טענה זו.

8. הרב שקופ, **שערי יושר**

מסופר על הרב אריה לוין כי בשעה שהתלווה אל אשתו לבדיקת רופא שאל הרופא לסיבת בואם. הרב אריה לוין ענה לו: "הרגל של אשתי כואבת לנו.."

הסבר את הקשר בין התשובה של הרב לוין לבין דברי הרב שקופ על "איכותו של האני".

9. הראי"ה קוק, **מאמר הדור**

א. מדוע הדגיש הרב קוק את הצורך להעמיק בלימוד האמונה בתקופתנו?

ב. יש המתנגדים להעמקה בלימוד אמונה משום שהדבר עלול לפגוע באמונה התמימה. מהי עמדתך הנושא זה? נמק את תשובתך.

10. רמב"ם, **הקדמה למסכת אבות,** פרק ד' ופרק ה' ( יחידת הגבר)

יש אנשים שמקדישים זמן רב לפעילות ספורט, ויש הקונים רכוש בכסף רב.

לפי שיטת הרמב"ם, מתי המעשים האלו ייחשבו למידה גבוהה ומתי לא ייחשבו כך?

11. הראי"ה קוק, **חזון הצמחונות והשלום** (יחידת הגבר)

"ורדו בדגת הים ובעוף השמים ובכל חיה הרומשת על הארץ" (בראשית א' כ"ח).

בימינו יש הטוענים שצריך להפסיק לחלוטין ניסויים בבעלי חיים שנועדו לפיתוח תרופות. לדעתך, האם טענה זו משקפת את עמדתו של הרב קוק? נמק את תשובתך.

12. הרב סולובייצ'יק, **קול דודי דופק**  (יחידת הגבר)

א. לפי הרב סולובייצ'יק, הסבר שתי תכונות חיוביות של "ברית גורל". הבא דוגמה לכל אחת מן התכונות שהסברת.

ב. לדעתך, כיצד תוכל לממש באופן אישי את "ברית הגורל" שיש לך עם אנשים שנפגעו באסון טבע?

13. חזון אי"ש, **אמונה וביטחון**, פרק ב' (יחידת הגבר)

א. קרא את הדו-שיח שלפניך וענה על השאלה שאחריו.

רחל: נחכה לאוטובוס כי הנסיעה בטרמפים מסוכנת.

שרה: אני אסע בטרמפ. אני בוטחת בה' שיהיה טוב.

הגישה של מי מהן נכונה לדעת החזון אי"ש? נמק את תשובתך.

1. ראובן פתח חנות, והיא החלה לשגשג. לאחר זמן בא שמעון ופתח בקרבת מקום חנות כמו של ראובן. הסבר כיצד ראובן צריך לנהוג במקרה זה, לפי החזון אי"ש.

**שאלות עמ"ר שהופיעו במבחן קיץ תשע"ח:**

14. מהר"ל **תפארת ישראל**

אדם שהגיע לגיל 100 שנים טוען: "סיימתי את תפקידי בעולם, נתתי לנפש שלי את כל צרכיה" מה היה המהר"ל עונה לאדם זה? בתשובתך התייחס למשל " העירוני שהיה נשוי לבת מלכים".

15. הרב פינקל **אור הצפון**

 1. על פי הרב פינקל מדוע איננו מוצאים בתורה ציווי מפורש לאדם לקנות מידות טובות.

 2. לדעתך, האם מעשי האלימות הרבים במדינת ישראל סותרים את דברי הרב פינקל

 בנוגע לטבע האדם? נמק את תשובתך.

16. הרב קוק **עין איה**

 "עצום את העיניים...נשכח את הכל" (מתוך השיר: "תן כתף"- אביגדור המאירי)

בציטוט זה מוצגת דרך להתמודדות עם עצבות.

על פי הרב קוק האם הדרך המוצגת בציטוט היא הדרך העדיפה להתמודדות עם עצבות?

17. הרב סולובייצ'יק **איש האמונה**

 1. על פי הרב סולובייצ'יק מהו תפקיד הייסורים הבאים על האדם?

 2. בחורה צעירה שחלתה במחלה קשה אמרה בראיון אישי בטלוויזיה:" יש בי לפעמים כעס

 על אלוקים אבל אני לא חושבת שזה פוגע לי באמונה". האם אתה מזדהה עם דבריה?

 נמק את תשובתך.

18. רמב"ם **מורה נבוכים**

 להלן רשימה של כמה דברים רעים שקורים לאדם:

מחלת ריאות בעקבות עישון סיגריות, רעידת אדמה, מלחמות, הפסד כשפי עקב הימורים, מום גופני מלידה, פגיעה שמקורה באלימות.

1. מה הם שלושת סוגי הרעות הבאות על האדם שהרמב"ם מונה? ציין בנוגע לכל אחד מן הדברים הרעים של הרשימה לאיזה סוג של רעה הוא מתאים?
2. על פי הרמב"ם איזה סוג של רעה הוא המצוי ביותר? איזה סוג של רעה הכי פחות מצוי?

19. הרב סולובצ'יק **על התשובה**

 " חוטא הבא לעשות תשובה על מעשים רעים שעשה בעבר...מה יעשה באותן שנים עברו

 של חטא הצרורות לו (הנמצאות) בזיכרונו"?

1. הסבר את שתי הדרכים להתמודדות עם זיכרון החטא שהרב סולובייצ'יק מציג.
2. עם איזו מן הדרכים אתה מזדהה יותר? נמק את תשובתך.

20 . רבינו בחיי **הקדמה לחובות הלבבות**

 באחד ממוסדות החינוך הדתי החליטו להשקיע את כל הזמן המיועד ללימודי הקודש

 רק ללימוד הלכות מעשיות. לדעתך, כיצד היה רבינו בחיי מגיב על החלטה זו? נמק את

 תשובתך על בסיס דבריו ב"חובות הלבבות".

21 הרב קוק **אורות הקודש**

 אילו היית מתמנה לנהל בית ספר, מהי האווירה החינוכית שהיית מנהיג בבית הספר,

 ומה הם חומרי הלמידה שהיית משתמש בהם?

 בסס את תשובתך על דברי הרב קוק באורות הקודש ("בקשת האני העצמי")

1. "התמונה הישראלית"

תמונה ישראלית" הוא מיזם חדשני המעניק חוויות לימוד ייחודית, באמצעותו יכולים תלמידים לחוות עשרות אירועים מרכזיים שעיצבו את המדינה, לחקור אודותם ולהעמיק בהם. המיזם כולל שלושה חלקים: 1. ציר זמן מודפס המיועד לתלייה בבית הספר. 2. אפליקציית מציאות רבודה, הניתנת להורדה לטלפון חכם ומיועדת לשימוש בקרבת ציר הזמן המודפס. 3. אתר אינטרנט "70 שנה למדינה" המציע מידע נוסף להעמקה וכן פעילויות חינוכיות משלימות. משרד החינוך, בהובלת המזכירות הפדגוגית פיתח את המיזם " תמונה ישראלית" לרגל שנת ה-70 למדינה. המיזם נועד לשימוש בשנים הבאות , מזמינים את כולכם להשתמש ב"תמונה הישראלית", ליהנות ממנה, להרחיב ולהעמיק בנושאים רלוונטיים וגם לשלב אירועים נוספים.

1. רשימת מדריכי מחשבת ישראל שנה"ל תשע"ט

|  |  |  |  |  |
| --- | --- | --- | --- | --- |
| **שם המדריך** | **כתובת** | **טלפון**  | **מייל** | **אזור ההדרכה** |
| הרב ד"ר יוחאי רודיק | שושנה 9 קריית משה, ירושלים | 0506283216 | yohairu@education.gov.il | **מפמ"ר מחשבת ישראל** |
| חנה ריקלין | הרקפת 11 עלי מיקוד 4482800 | 0548038982 | hanariklin@gmail.com | מחוז התיישבותימנח"י, חיפה. |
| הרב ד"ר דני רביב | ת.ד. 501 רחוב גריזים 7 קדומים 44856 | 0525662880 | dnraviv@013.net | ארצי+ ת"א+ מרכז |
| ישראל לוינגר | האחווה 156 מעלה מכמש | 0545698730 | Israel.levinger@gmail.com |  |
| הרב אלחנן פרינץ | נחל צאלים 12/7 בית שמש | 0523477358 | rabbiprins@gmail.com | מחוז מרכז |
| אורן דמארי | ישיבת נווה הרצוג ניר גלים | 0523121578 | orendamari@gmail.com | דרום: אשדוד ודרומה |
| פנינה רותם | אולפנת רעיה בית אל | 0528209936 | Pninarotem1@gmail.com | מחוז ירושלים |
| שמואל מאור | חזקיהו המלך 46א' ירושלים | 0505974040 | Shm5maor@gmail.com | ארצי+ מנח"י + ת"א |
| גלעד שטראוס | כפר פינס | 0523573801 | gilad@ulpanakp.org | התיישבותי |
| מיכל מרמור | בשמת 12 גבע בנימין | 0525802838 | Michalkatz10@gmail.com | ארצי |
| יערה פוטר | קדושי קהיר 20 עכו | 0546247014 | Puttery1@gmail.com | צפון |
| אלעד בר שלום | יפה נוףפדואל | 0507953162 | eladbrs@gmail.com |  |
| ידידיה הכהן | ת.ד. 515 בית אל | 0546713960 | yedidyahacohen@gmail.com | ארצי: חקר + חינוך לחשיבה + הערכה חלופית + מחוז ירושלים |
| בילא בן פרדג' | רח' דוד אלעזר 25 שדרות | 0506944666 | bela324@gmail.com | מחוז דרום +ארצי |
| משה שבתאי | חריש | 0523114123 | Shabtai1974@gmail.com | מחוז חיפה |

**\*\***

 **אנו מאחלים לכם לימוד פורה ומשמעותי**

**מעריכים את ההשקעה והמסירות של כולכם.**

**מאחלים לכל תלמידנו הצלחה במבחני הבגרות**

**ובעיקר בהפנמת הלמידה אל דרכם בחיים.**

**יוחאי רודיק וצוות ההדרכה**

 \*\*

**העתקים:**

ד"ר מירי שליסל – יו"ר המזכירות הפדגוגית

ד"ר אברהם ליפשיץ – ראש החמ"ד

מחמדי"ם במחוזות השונים

גב' דליה פניג – סגנית יו"ר המזה"פ ומנהלת אגף א' לפיתוח פדגוגי

הרב יובל אוליבסטון - מנהל אגף מורשת

גב' דסי בארי - מנהלת אגף א' לחינוך על-יסודי

מר דויד גל – מנהל אגף הבחינות

מנהלי מחוזות במשרד החינוך

צוות ההדרכה – מחשבת ישראל